**OPIS POSLOVA, PODACI O PLAĆI, SADRŽAJ I NAČIN TESTIRANJA**

Javni natječaj KLASA:112-02/22-01/34, URBROJ:555-01-02-02-22-1 od 23. rujna 2022.

za prijam u državnu službu na neodređeno vrijeme, objavljen dana 30. rujna 2022.

**SEKTOR ZA FINANCIJE I NABAVU**

**Služba za proračun**

**1. Računovodstveni/a referent/ica – financijski knjigovođa (red. br. 43.) - 1 izvršitelj/ica**

Opis poslova

Provjerava raspoloživost sredstava i namjensku usklađenost u okviru planiranih iznosa u financijskom planu. Kontaktira prema potrebi s dobavljačima. Unosi rezervacije sredstava prema datumu dospijeća obveza. Vodi brigu o rokovima za podnošenje zahtjeva za plaćanje. Unosi zahtjeve za plaćanje s jedinstvenog računa riznice u sustav državne riznice u skladu s nastalim obvezama. Kompletira i priprema zahtjeve za isplatu s jedinstvenog računa riznice za dostavu Ministarstvu financija. Vodi evidenciju za sve rezervacije vezane uz pojedine isplate. Brine o plaćanju kroz sustav riznice. Podnosi izvješća o iskorištenosti rezervacija. Kontinuirano obrađuje izvode iz Riznice i uredno odlaže dokumentaciju (izvode, zahtjeve za plaćanje, rezervacije). Obavlja i druge poslove po nalogu i ovlaštenju nadređenog službenika.

Pravni i drugi izvori za pripremu kandidata za testiranje:

1. Zakon o proračunu (NN, br. 144/2021)
2. Zakon o izvršavanju državnog proračuna RH za 2022. godinu (NN, br. 62/2022)
3. Pravilnik o proračunskim klasifikacijama (NN, br. 26/2010, 120/2013, 1/2020, 144/2021)
4. Pravilnik o načinu i uvjetima izvršavanja državnog proračuna te o načinu povrata sredstava u državni proračun i vođenja evidencija o povratu sredstava (NN, br. 48/2011, 126/2017, 144/2021).

**SEKTOR MAKROEKONOMSKIH STATISTIKA**

**Služba računa države i izrade fiskalnog izvješća (EDP)**

**2. Stručni/a suradnik/ca – vježbenik/ca (red. br. 85.) - 1 izvršitelj/ica**

Opis poslova

Prikuplja, analizira i priprema ulazne podataka za kompiliranje računa sektora opće države na godišnjoj i tromjesečnoj razini te izradi fiskalnog izvješća (EDP) Kontinuirano prati razvoj statistike i primjenjuje međunarodne statističke standarde koji se odnose na provedbu statističkih istraživanja iz djelokruga rada. Sudjeluje u izradi statističkih publikacija i tablica te u radu na projektima iz djelokruga rada. Sudjeluje u pripremi podataka za dostavu u Eurostat prema Transmisijskom programu. Sudjeluje u pripremi podatka potrebnih za izradu potpunog skupa računa za sve institucionalne sektore i podsektore gospodarstva te za sektor inozemstva na godišnjoj razini. Izrađuje statističke podatke i pokazatelje iz djelokruga Službe i to prema uputama i definiranim metodološkim rješenjima, primjenjuje statističke metode i međunarodne statističke standarde. Priprema, obrađuje i dostavlja podatke iz djelokruga Službe prema zahtjevima korisnika te sudjeluje u radu na projektima iz djelokruga Odjela. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici (NN, broj 103/03, 75/09, 59/12, 12/13 – pročišćeni tekst)
2. Uredba Vijeća (EZ) br. 479/2009 od 25. svibnja 2009.o primjeni Protokola o postupku u slučaju prekomjernog deficita priloženog Ugovoru o osnivanju Europske zajednice
3. Priopćenje NR-2022-4-1/1 Izvješće o Proceduri prekomjernoga proračunskog manjka i razini duga opće države, Republika Hrvatska, travanj 2022.

**Služba input-output tablica**

**3. Stručni/a suradnik/ca – vježbenik/ca (red. br. 92.) - 1 izvršitelj/ica**

Opis poslova

Radi na pripremi ulaznih podatka potrebnih za izradu tablica ponude i uporabe te Input-Output tablica. Izrađuje statističke podatke i pokazatelje iz djelokruga rada prema uputama i definiranim metodološkim rješenjima, primjenjuje statističke metode i međunarodne statističke standarde. Priprema, obrađuje i dostavlja podatke iz djelokruga poslova prema zahtjevima korisnika te sudjeluje u radu na projektima iz područja rada. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Lipschutz, S., i Lipson, M. (2009): Schaum’s outlines of Linear Algebra, McGraw Hill, New York (poglavlje 2 Algebra of Matrices); dostupno npr. na [http://www.astronomia.edu.uy/progs/algebra/Linear\_Algebra,\_4th\_Edition\_\_(2009)Lipschutz-Lipson.pdf](http://www.astronomia.edu.uy/progs/algebra/Linear_Algebra%2C_4th_Edition__%282009%29Lipschutz-Lipson.pdf)

2. Eurostat (2013): European System of Accounts ESA 2010, Publication Office of the European Union, Luxembourg (poglavlje 1 General features and basic principles); dostupno na [https://ec.europa.eu/eurostat/documents/3859598/5925693/KS-02-13- 269-EN.PDF/44cd9d01-bc64-40e5-bd40-d17df0c69334](https://ec.europa.eu/eurostat/documents/3859598/5925693/KS-02-13-%09269-EN.PDF/44cd9d01-bc64-40e5-bd40-d17df0c69334)

**Služba statistike cijena i europskog programa usporedbe**

**Odjel statistike cijena stanovanja**

**4. Stručni/a suradnik/ca (red. br. 101.) -1 izvršitelj/ica**

Opis poslova

Sudjeluje u pripremi podatka, provodi kontrolu i obradu statističkih istraživanja, potrebnih za izradu indeksa cijena stanovanja. Sudjeluje u izradi statističkih podataka i pokazatelja vezanih uz područje indeksa cijena stanovanja. Prema uputama i definiranim metodološkim rješenjima, primjenjuje statističke metode i međunarodne statističke standarde. Priprema, obrađuje i dostavlja podatke iz djelokruga rada Odjela prema zahtjevima korisnika te sudjeluje u radu na projektima iz područja Odjela. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici (NN, br. 25/20)

2.          Šošić, I. (2006.): „Primijenjena statistika“, Zagreb, Školska knjiga (Poglavlja 2, 3 i 14)

3.          Šošić I. (2009.): „Pregled formula iz statistike“, Zagreb, Školska knjiga (dopušteno koristiti na testiranju)

4.         Priopćenja i Statistička izvješća po područjima – Cijene.

**SEKTOR POSLOVNIH STATISTIKA**

**Služba statistike građevinarstva**

**5. Stručni/a suradnik/ca – vježbenik/ca (red. br. 143.) - 1 izvršitelj/ica**

Opis poslova

Sudjeluje u provedbi statističkog istraživanja iz područja statistike građevinarstva, pripremi nacrta metodologija za statistička istraživanja, izradi projektnih zahtjeva za obradu podataka (definiranje izmjena i dopuna u sadržaju obrazaca, popratni dopisi, distribucija, i dr.), izrađuje adresar izvještajnih jedinica i upute za informatičku podršku pri provedbi istraživanja, kontrolu i obradu statističkih istraživanja, kontakte s izvještajnim jedinicama. Primjenjuje statističke metode, međunarodne statističke standarde i analizira kvalitetu statističkih podataka. Izrađuje statističke podatke i pokazatelje te publikacije prema uputama i definiranim metodološkim rješenjima. Sudjeluje u provođenju statističkih istraživanja iz djelokruga Službe. Rješava korisničke zahtjeve upućene od strane ustrojstvene jedinice nadležne za rad s korisnicima. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici (NN, br. 25/20)

2. Ivan Šošić „Uvod u statistiku“

3. Publikacije iz područja statistike građevinarstva (dostupno je na mrežnim stranicama [Građevinarstvo | Državni zavod za statistiku (dzs.hr)](https://podaci.dzs.hr/hr/podaci/gradevinarstvo/)

**Služba statistike robne razmjene s inozemstvom**

**Odjel za Extrastat**

**6. Stručni/a suradnik/ica – vježbenik/ca (red. br. 160.) - 1 izvršitelj/ica**

Opis poslova

Sudjeluje u pripremi nacrta metodologija, provodi kontrolu i obradu statističkog istraživanja robne razmjene iz područja Extrastata, te indeksa izvoznih i uvoznih cijena. Izrađuje statističke podatke i pokazatelje prema uputama i definiranim metodološkim rješenjima, primjenjuje statističke metode i međunarodne statističke standarde i analizira kvalitetu statističkih podataka. Surađuje s Carinskom upravom i drugim tijelima državne uprave. Sudjeluje u razvoju sustava redovnog praćenja kvalitete podataka u cilju njenog poboljšanja. Sudjeluje u pripremi i izradi publikacija iz područja statistike robne razmjene s inozemstvom. Rješava korisničke zahtjeve upućene od strane ustrojstvene jedinice nadležne za rad s korisnicima. Pruža podršku korisnicima podataka o robnoj razmjeni RH s inozemstvom. Prati nacionalno i zakonodavstvo EU. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1.   Zakon o službenoj statistici (NN, broj 25/20.)

2.   Priopćenje VT-2022-1-1

3.   Internetska stranica za Intrastat*:* [Državni zavod za statistiku - Intrastat (gov.hr)](https://dzs.gov.hr/vazne-informacije/intrastat-264/264)

**Služba statistike robne razmjene s inozemstvom**

**Odjel za Intrastat**

**7. Stručni/a suradnik/ca (red. br. 163.) – 1 izvršitelj/ica**

Opis poslova

Sudjeluje u pripremi nacrta metodologija, provodi kontrolu i obradu statističkog istraživanja robne razmjene iz područja Intrastata – robne razmjene između država članica EU. Sudjeluje u izradi indeksa uvoznih cijena. Izrađuje statističke podatke i pokazatelje prema uputama i definiranim metodološkim rješenjima, primjenjuje statističke metode i međunarodne statističke standarde i analizira kvalitetu statističkih podataka. Surađuje s Carinskom upravom i drugim tijelima državne uprave. Sudjeluje u razvoju sustava redovnog praćenja kvalitete podataka u cilju njenog poboljšanja. Sudjeluje u pripremi i izradi publikacija iz područja statistike robne razmjene s inozemstvom. Rješava korisničke zahtjeve upućene od strane ustrojstvene jedinice nadležne za rad s korisnicima. Pruža podršku korisnicima podataka o robnoj razmjeni Republike Hrvatske s inozemstvom. Prati nacionalno i zakonodavstvo Europske unije. Sudjeluje u radu domaćih i EU projekata te projekata međunarodnih organizacija. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1.   Zakon o službenoj statistici (NN, broj 25/20.)

2.   Priopćenje VT-2022-1-1

3.   Internetska stranica za Intrastat*:* [Državni zavod za statistiku - Intrastat (gov.hr)](https://dzs.gov.hr/vazne-informacije/intrastat-264/264)

**SEKTOR PROSTORNIH STATISTIKA**

**Služba proizvodnih i strukturnih statistika poljoprivrede**

**Odjel statistike biljne proizvodnje, strukturnih statistika poljoprivrede i registra poljoprivrednih gospodarstava**

**8. Stručni/a suradnik/ca – vježbenik/ca (red. br. 174.) - 1 izvršitelj/ica**

Opis poslova

Priprema i provodi statistička istraživanja primjenjujući međunarodne i nacionalne statističke standarde. Kontaktira s izvještajnim jedinicama. Sudjeluje u izradi rezultata istraživanja i pripremi tablica za publiciranje. Popunjava podatke za korisničke zahtjeve međunarodnih i nacionalnih korisnika. Sudjeluje u provedbi projekata iz djelokruga rada Odjela. Sudjeluje u aktivnosti održavanja Statističkog registra poljoprivrednih gospodarstava. Sudjeluje u u poslovima provođenja Popisa poljoprivrede. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici („Narodne novine“, br. 25/2020) [Zakon o službenoj statistici (nn.hr)](https://narodne-novine.nn.hr/clanci/sluzbeni/2020_03_25_598.html)

2. Strategija razvitka službene statistike RH  2021.-2030. (NN 29/2022) [Strategija razvitka službene statistike Republike Hrvatske 2021. – 2030. (nn.hr)](https://narodne-novine.nn.hr/clanci/sluzbeni/full/2022_03_29_365.html)

3. Zakon o popisu poljoprivrede 2020. (NN 63/19, 64/20) <https://narodne-novine.nn.hr/clanci/sluzbeni/2019_06_63_1233.html>

4. Priopćenje POLJ-2021-2-7 „Proizvodnja povrća, voća i grožđa u 2021.“ – privremeni podaci [Proizvodnja povrća, voća i grožđa u 2021.](https://podaci.dzs.hr/2021/hr/10118)

**SEKTOR DEMOGRAFSKIH I DRUŠTVENIH STATISTIKA**

**Služba statistike stanovništva**

**Odjel popisa stanovništva**

**9. Viši/a stručni/a savjetnik/ica (red. br. 209.) - 1 izvršitelj/ica**

Opis poslova

Radi na razvoju metodologije i primjeni međunarodnih statističkih standarda, analizama podataka, ocjeni kvalitete i verificiranju podataka. Sudjeluje u izradi programskih dokumenata i realizaciji zadataka iz godišnjeg provedbenog plana. Analizira i prati propise i međunarodne standarde iz područja statistike stanovništva, kontinuirano prati rad međunarodnih tijela i organizacija (EUROSTAT i UN) na području stanovništva. Sudjeluje u definiranju i vođenju projekata u sklopu nacionalnih i međunarodnih programa, priprema i ažurira projektnu dokumentaciju, surađuje s domaćim i međunarodnim stručnjacima, priprema i provodi pilot istraživanja. U suradnji s drugim ustrojstvenim jedinicama Zavoda radi na pripremi, organizaciji i provedbi Popisa stanovništva, izradi metodologije, definiranju sadržaja popisnih obrazaca, izradi uputa za popisivače, obuci sudionika u popisu, te sudjeluje u pripremi i obradi popisne građe (logičko–računske kontrole, kontrole kontingenata i druge kontrole). Priprema zahtjeve za izradu tabela, izrađuje analizu rezultata popisa i statističkih pokazatelja primjenom različitih statističkih metoda, priprema i izrađuje rezultate istraživanja. Organizira i provodi statistička istraživanja s područja statistike stanovništva. Priprema i izrađuje metodologije iz djelokruga rada Službe, samostalno izrađuje statističke pokazatelje. Priprema podatke i izrađuje publikacije s područja statistike stanovništva. Kontinuirano prati statističke metode i međunarodne preporuke s područja stanovništva. Sudjeluje u radu stručnih timova i radnih grupa u Zavodu i u drugim tijelima državne uprave, te drugih ustanova i institucija u zemlji i inozemstvu. Rješava najsloženije korisničke zahtjeve upućene od strane ustrojstvene jedinice nadležne za rad s korisnicima. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. <https://narodne-novine.nn.hr/clanci/sluzbeni/2020_03_25_598.html>

2. <https://podaci.dzs.hr/hr/podaci/stanovnistvo/popis-stanovnistva/>

3. <https://narodne-novine.nn.hr/clanci/sluzbeni/2020_03_25_599.html>

4. <https://eur-lex.europa.eu/legal-content/HR/TXT/PDF/?uri=CELEX:32008R0763&from=EN>

**Služba statistike tržišta rada**

**10. Viši/a stručni/a savjetnik/ca (red. br. 236.) - 1 izvršitelj/ica**

Opis poslova

Izrađuje statističku i ekonomsku analizu rezultata statističkih istraživanja. Sudjeluje u definiranju i vođenju projekata iz djelokruga rada Službe. Priprema i izrađuje metodologije za statistička istraživanja iz područja statistika tržišta rada. Sudjeluje u pripremi, definiranju i izradi novih metodologija, revizijama postojećih i uvođenju novih istraživanja i registara sukladno propisima EU i preporukama Eurostata i njihovoj primjeni. Radi na statističkim istraživanjima, samostalno izrađuje i analizira statističke podatke i pokazatelje. Sudjeluje u izradi Programa statističkih aktivnosti. Primjenjuje statističke metode i analizira kvalitetu statističkih podataka; uređuje i objavljuje publikacije. Sudjeluje u definiranju i izradi obrazaca za statistička istraživanja iz djelokruga statistika tržišta rada. Kontinuirano prati razvoj statistike i primjenjuje međunarodne statističke standarde iz okvira statističkih istraživanja Službe. Rješava korisničke zahtjeve upućene od strane ustrojstvene jedinice nadležne za rad s korisnicima. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. <https://podaci.dzs.hr/2022/hr/29226>

2. <https://podaci.dzs.hr/2022/hr/29052>

3. <https://narodne-novine.nn.hr/clanci/sluzbeni/2020_03_25_598.html>

**SEKTOR ZA STATISTIČKE METODOLOGIJE, KVALITETU I ODNOSE S KORISNICIMA**

**Služba uzorkovanja, statističkih metoda i analiza**

**11. Stručni savjetnik (red. br. 245.) - 1 izvršitelj/ica**

Opis poslova

U suradnji s drugim ustrojstvenim jedinicama Zavoda sudjeluje u definiranju nacrta uzorka za statistička istraživanja: definira ciljanu populaciju, definira odgovarajući okvir za izbor uzorka, definira precizne kriterije stratifikacije i jedinica izbora za svaku fazu uzorkovanja. Analizira podatke dobivene na temelju uzorka prema uputama i u skladu s utvrđenom metodologijom rada, imputira vrijednosti tamo gdje postoji neodgovor, identificira i tretira ekstremne vrijednosti, radi na utežavanju podataka i procjenjuje parametre populacije i uzoračke greške, daje ocjenu reprezentativnosti procjena parametara populacije, računa i procjenjuje osnovne mjere kvalitete prikupljenih podataka te popunjava izvještaje o kvaliteti podataka prema zahtjevima Eurostata. Sudjeluje u izradi metodologije istraživanja, dokumentira i arhivira podatke. Prati razvoj metodologija za zaštitu povjerljivih statističkih podataka te u suradnji s unutarnjim ustrojstvenim jedinicama Zavoda sudjeluje u definiranju pravila i metoda zaštite povjerljivih statističkih podataka; sudjeluje u obavljanju poslova zaštite povjerljivih statističkih podataka prije diseminacije službenih statistika, uzimajući u obzir relevantne i dostupne izvore informacija. Sudjeluje u definiranju, vođenju i provedbi projekata iz područja uzorkovanja i zaštite povjerljivih statističkih podataka. Sudjeluje u radu stručnih radnih grupa i provedbi projekata drugih ustrojstvenih jedinica Zavoda i drugih državnih tijela ili institucija te na sastancima, skupovima i radionicama iz područja uzorkovanja i zaštite povjerljivih statističkih podataka. Sudjeluje u pripremi i izradi publikacija iz područja uzorkovanja i zaštite povjerljivih statističkih podataka. Rješava korisničke zahtjeve upućene od strane ustrojstvene jedinice Zavoda nadležne za rad s korisnicima. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici (NN, broj 25/20), [Zakon o službenoj statistici (nn.hr)](https://narodne-novine.nn.hr/clanci/sluzbeni/2020_03_25_598.html)
2. Kodeks prakse europske statistike, <https://dzs.gov.hr/UserDocsImages/dokumenti/code_of_practice_hr.pdf?vel=553593>
3. Ivan Šošić, PRIMIJENJENA STATISTIKA, 2. izdanje, Zagreb, Školska knjiga, 2006.

**Služba za kvalitetu, statističke standarde i razvoj geoinformacijskog sustava**

**Odjel za kvalitetu i statističke standarde**

**12. Viši/a stručni/a savjetnik/ca (red. br. 249.) - 1 izvršitelj/ica**

Opis poslova

Radi na razvoju statističkih klasifikacija; priprema i izrađuje nacionalne verzije klasifikacija djelatnosti, proizvoda i zanimanja (Nacionalna klasifikacija djelatnosti - NKD, Klasifikacija proizvoda po djelatnostima - KPD i Nacionalna klasifikacija zanimanja - NKZ) kao klasifikacijskih standarda službene statistike, te daje stručna tumačenja u vezi njihove primjene. Priprema i izrađuje metodološke alate potrebne za njihovu primjenu u statističkim istraživanjima i poslovnim registrima, a u skladu s preporukama i smjernicama Eurostata i drugih međunarodnih organizacija; razvija i održava klasifikacijsku bazu podataka KLASUS te kontinuirano surađuje s ustrojstvenim jedinicama Zavoda radi redovitog ažuriranja baze u skladu s promjenama klasifikacijskih standarda; razvija i održava NKD pretraživač za ispravno razvrstavanje poslovnih subjekata prema Nacionalnoj klasifikaciji djelatnosti. Sudjeluje u upravljanju kvalitetom statističkih proizvoda i procesa na razini statističkog istraživanja koji je sastavni dio Godišnjeg provedbenog plana; u dogovoru sa svim unutarnjim ustrojstvenim jedinicama Zavoda primjenjuje jedan od standarda Europskog statističkog sustava za upravljanje kvalitetom statističkih proizvoda i procesa; uz podršku svih ustrojstvenih jedinica Zavoda kontinuirano radi na implementaciji Kodeksa prakse europske statistike. Sudjeluje u definiranju, vođenju i provedbi projekata iz djelokruga Odjela. Priprema i izrađuje publikacije te sudjeluje na sastancima iz djelokruga rada Odjela. Rješava korisničke zahtjeve upućene od strane ustrojstvene jedinice Zavoda nadležne za rad s korisnicima. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici, NN, br. 25/20. članci 1 i 2
2. Kodeks prakse Europske statistike <https://dzs.gov.hr/UserDocsImages/dokumenti/code_of_practice_hr.pdf?vel=553593>
3. Generički model statističkog poslovnog procesa

<https://dzs.gov.hr/istaknute-teme-162/kvaliteta/genericki-model-statistickog-poslovnog-procesa/296>

1. Osnovne informacije o Eurostatu <https://ec.europa.eu/eurostat> poveznica About us.

 5. Potpuno upravljanje kvalitetom <https://dzs.gov.hr/istaknute-teme-162/kvaliteta/sustav-upravljanja-kvalitetom/293>

**Služba za publicistiku**

**Odjel uredništva**

**13. Stručni/a suradnik/ca – vježbenik/ca (red. br. 265.) - 1 izvršitelj/ica**

Opis poslova

Izrađuje sadržaj i kazalo za publikacije. Brine o ujednačenosti termina te smislenosti tekstova. Savjetuje se sa stručnim ustrojstvenim jedinicama, vanjskim institucijama i nadređenim službenikom o izboru stručnih termina. Sudjeluje u ujednačavanju provođenja tehničkog uređenja. Sudjeluje u provođenju publicističke djelatnosti i uređivačke politike. Daje prijedloge unapređenja poslova. Sudjeluje u izradi statističkih publikacija, dodatno kontrolira statističke podatke, smislenost metodoloških tekstova na hrvatskom i engleskom jeziku te statističkih tablica i grafikona. Kolacionira podatke. Daje smjernice za tehničko uređenje prema Uputama za uobličavanje i grafičkim standardima. Ujednačava stručne termine i provođenje tehničkog uređenja. Brine o provođenju rokova objavljivanja publikacija, vodi evidenciju izrade publikacija i evidenciju rada. Vrši numeraciju i sudjeluje u provođenju ispravaka kod izrade publikacija, obrazaca i uputa, po potrebi kolacionira podatke. Vrši korekturu, paginaciju stranica, izradu sadržaja, sudjeluje u finalizaciji publikacija prije objavljivanja i dostavljanja u tisak. Surađuje s ISSN (International Standard Serial Number) uredom Nacionalne i sveučilišne knjižnice u svezi s ISBN (International Standard Book Number = Međunarodni standardni knjižni broj) i CIP (Cataloguing in Publication = Katalogizacija u publikaciji) katalogizacijom za određena izdanja. Po potrebi podnosi izvješća o radu na poslovima lekture i o mjesečnom kašnjenju publikacija. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici (NN 25/2020)

<https://dzs.gov.hr/zakoni/314>

1. Kodeks prakse službene statistike

<https://dzs.gov.hr/o-zavodu/europski-statisticki-sustav-ess/kodeks-prakse-europske-statistike/282>

1. Strategija diseminacije statističkih podataka Državnog zavoda za statistiku

(literatura u elektroničkom obliku može se dobiti upitom na adresu elektroničke pošte ostroskil@dzs.hr)

**SEKTOR PRIKUPLJANJA I OBRADE PODATAKA**

**Služba anketiranja**

**Odjel statističke obrade**

**14. Viši/a stručni/a referent/ica (red. br. 335.) - 1 izvršitelj/ica**

Opis poslova

Obavlja kontrolu i rješava sve sporne obrasce vezano za razduživanje, šifriranje i ispravljanje logičko računskih grešaka. Radi na ispravljanju kontrole kontingenta, super kontrole i kontrolnih tabela, rješava sporne izvještaje, obuhvat obrazaca, dopunu i izmjenu logičko-računske kontrole i kontrolnih tabela. Pokreće programe logičko-računske kontrole, kontrole kontingenata, kontrolnih i završnih tabela i arhiviranja. Zaprima izvještaje i adresare te vrši godišnje i mjesečno ažuriranje adresara. Prati tijek dostave podataka sukladno planiranim rokovima provedbe. Sudjeluje u obavljanju poslova vezanih za preuzimanje i obradu podataka u provedbi anketnih istraživanja na području Grada Zagreba i području nadležnosti područnih jedinica. Vodi mjesečne evidencije o radu djelatnika na obradi po službama, fazama rada i broju obrađenih obrazaca te vezano za navedeno izrađuje mjesečno izvješće. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici (NN, br. 25/20).

(<https://narodne-novine.nn.hr/clanci/sluzbeni/2020_03_25_598.html> )

1. Etički kodeks državnih službenika (NN, br. 40/11., 13/12.) (<https://narodne-novine.nn.hr/clanci/sluzbeni/2011_04_40_950.html> )
2. Godišnji provedbeni plan statističkih aktivnosti Republike Hrvatske 2022. godine (NN, br. 42/22), Poglavlje I. Demografske i društvene statistike (DEM-1,DEM-2,DEM-3) (<https://narodne-novine.nn.hr/clanci/sluzbeni/2022_04_42_519.html> )
3. Kodeks prakse europske statistike

(<https://dzs.gov.hr/istaknute-teme-162/kvaliteta/kodeks-prakse-europske-statistike-290/290> )

1. Prirodno kretanje stanovništva u 2020. Državni zavod za statistiku (<https://podaci.dzs.hr/media/0niiakta/si-1684_web.pdf> )

**PODRUČNA SLUŽBA ZA STATISTIKU VARAŽDIN**

**Ispostava Bjelovar**

**Samostalni izvršitelji u Virovitici**

**15. Stručni/a referent/ica (red. br. 385.) - 1 izvršitelj/ica**

Opis poslova

Anketira kućanstva telefonski i na terenu, provodi logičku kontrolu obavljenih anketa na upitnicima, ispravlja greške na upitnicima nakon obavljene kontrole od strane kontrolora ili na zahtjev nadležne ustrojstvene jedinice, sudjeluje na obuci kod promjene metodologija anketa ili kod uvođenja novih anketnih istraživanja. Izrađuje i ažurira adresare za snimanje cijena po prodajnim mjestima i vrstama upitnika, snima cijene po prodajnim mjestima na upitnicima, evidentira na upitnicima promjene cijena, promjene opisa proizvoda, promjene snimateljskog mjesta, promjene adrese snimateljskog mjesta, ažurira na osobnom računalu sve promjena snimanja cijena, dostavlja popunjene upitnike nadležnoj ustrojstvenoj jedinici, naknadno provjerava cijene na terenu na zahtjev nadležne ustrojstvene jedinice, uvodi nove proizvode za snimanje prema zahtjevu nadležne ustrojstvene jedinice. Ažurira adresare za provedbu statističkih istraživanja, distribuira upitnike izvještajnim jedinicama, prikuplja podatke od izvještajnih jedinica, daje upute i objašnjenja o popunjavanju upitnika, provodi kontrolu obuhvata, te logičku i računsku kontrolu pristiglih upitnika, ispravlja neispravne izvještaje telefonskim kontaktiranjem izvještajnih jedinica, požuruje izvještajne jedinice koje nisu dostavile upitnike, dostavlja prekontrolirane upitnike nadležnim ustrojstvenim jedinicama, naknadno provjerava podatke iz upitnika na zahtjev nadležne ustrojstvene jedinice. Sudjeluje u provedbi velikih popisa. Obavlja administrativne poslove i arhiviranje predmeta te poslove otpreme pošte. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici (NN, broj 25/20)

<https://narodne-novine.nn.hr/clanci/sluzbeni/2020_03_25_598.html>

1. Cijene u 2021., Statistička izvješća 1709.,

<https://podaci.dzs.hr/media/b4npc2qw/si-1709-cijene-u-2021.pdf>

1. Rezultati Ankete o radnoj snazi Hrvatska 2020. – Europa 2020., Statistička izvješća 1691

<https://podaci.dzs.hr/media/b1zn0gb2/si-1691_rezultati-ankete-o-radnoj-snazi-hrvatska-2020-europa-2020.pdf>

1. Rezultati Ankete o dohotku stanovništva u 2020., Statistička izvješća 1693.,

<https://podaci.dzs.hr/media/wt3lyxzw/si-1693-rezultati-ankete-o-dohotku-stanovnistva-u-2020.pdf>

1. Odluka o nacionalnoj klasifikaciji djelatnosti 2007. – NKD 2007.

 <https://narodne-novine.nn.hr/clanci/sluzbeni/2007_06_58_1870.html>

**PODACI O PLAĆI:**

Plaću radnog mjesta čini umnožak koeficijenta složenosti poslova radnog mjesta utvrđen Uredbom o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 17/03,197/03, 21/04, 25/04, 66/05,131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 76/15, 100/15, 71/18, 15/19, 73/19, 63/21 i 13/22) i osnovice koja iznosi 6.286,29 kuna, te se uvećava 0,5% za svaku godinu radnog staža.

**TESTIRANJE KANDIDATA:**

Testiranje se provodi u dvije faze.

U prvu fazu testiranja upućuju se svi kandidati koji ispunjavaju formalne uvjete iz javnog natječaja i čije prijave su pravodobne i potpune.

Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom i o tome će dobiti pisanu obavijest putem elektroničke pošte.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta.

Druga faza testiranja sastoji se od provjere znanja engleskog jezika i poznavanja rada na osobnom računalu ako je navedeno kao stručni uvjet.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 15 kandidata za svako radno mjesto.

Za svaki dio provjere dodjeljuje se određeni broj bodova od 0 do 10.

Smatra se da je kandidat zadovoljio na testiranju ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja i to najviše 10 kandidata za svako radno mjesto. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu. Rezultati intervjua vrednuju se bodovima od 0 do 10.

Smatra se da je kandidat zadovoljio na intervjuu ako je dobio najmanje 5 bodova.

Nakon provedenog testiranja i intervjua komisija utvrđuje rang-listu kandidata prema ukupnom broju bodova ostvarenih na testiranju i intervjuu.

O rezultatima javnog natječaja kandidati će biti obaviješteni javnom objavom rješenja o prijmu u državnu službu izabranog kandidata na web stranici Ministarstva pravosuđa i uprave [mpu.gov.hr](http://mpu.gov.hr) i web stranici Državnog zavoda za statistiku [www.dzs.gov.hr](http://www.dzs.gov.hr) .

Dostava rješenja svim kandidatima smatra se obavljenom istekom osmoga dana od dana objave na web stranici Ministarstva pravosuđa i uprave [mpu.gov.hr](http://mpu.gov.hr).

Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.

***Mjesto i vrijeme održavanja testiranja bit će objavljeno najmanje 5 dana prije testiranja na web stranici Državnog zavoda za statistiku*** [***www.dzs.gov.hr***](http://www.dzs.gov.hr)

***Osim toga, kandidati će biti obaviješteni elektroničkom poštom o točnom vremenu i mjestu testiranja najmanje 5 dana prije testiranja.***